বিএনপির সিনিয়র যুগ্ম মহাসচিব রুহুল কবির রিজভী বলেছেন, ক্ষমতাসীন মহলের গ্রীণ সিগন্যালেই লাখ লাখ টন কয়লা অদৃশ্য হয়ে গেছে। সরকার এর দায় এড়াতে পারে না। সকালে রাজধানীর নয়াপল্টনে দলের কেন্দ্রীয় কার্যালয়ে এক সংবাদ সম্মেলনে তিনি এ কথা বলেন। রিজভী আরও বলেন, বিএনপি চেয়ারপারসন খালেদা জিয়াকে জেলে আটকে রেখে সরকার ভোটার শুন্য নির্বাচন করতে চায়। এজন্য মাদকবিরোধী অভিযানের নামে নিরাপরাধ মানুষকে ক্রসফায়ারে হত্যা করা হচ্ছে বলে অভিযোগ করেন তিনি।